Geen van bogenoemde: 38%
Help kinders en staan 'n kans om groot te wen!
Jy kan 'n verskil maak in die lewe van baie kinders wat swaarkry, wanneer jy so min as R30 skenk. Boonop staan jy 'n kans om groot pryse te wen met die RSG-Beeld-Kinderfondsprojek:
♦ 'n KIA Picanto 1.0 Street, ter waarde van R 154 000
♦ Badplaas, 'n Forever-Oord, skenk 'n naweek vir 6 persone. Die prys sluit in ontbyt, wildritte, rugmasserings & toegang tot die hidroswembaddens en Rinkhals-waterglybaan
♦ Daar is ook 10 kontantpryse van R2 000 elk
Maak jou donasie per SMS. Stuur die woord KINDERS na 41511 (R30 per sms). Jy kan ook jou naam en adres byvoeg.
Vir elke R30 donasie kry jy een inskrywing in die trekking, wat op 8 November plaasvind.
Jy kan soveel keer inskryf as wat jy wil, daar is geen beperking nie. Hoe meer donasies jy maak, hoe groter is jou kans om te wen!
Daar is elke maand ook bonuspryse wat gewen kan word. Inligting hieroor sal per geleentheid op Beeld-Kinderfonds se Facebookblad beskikbaar wees.
Vir navrae, stuur 'n epos na: info@beeldkinderfonds.co.za
• Geen werknemers van Beeld, RSG, KIA Motors SA en hul direkte huisgesinslede mag aan die kompetsie deelneem nie
• Alle beslissings is finaal en geen korrespondensie sal gevoer word nie
• Pryse mag nie vir kontant omgeruil word nie
• Pryswenners sal deur die ouditeure met 'n ewekansige rekenaartrekking aangewys word
• Pryswenners sal telefonies in kennis gestel word, en daarna in die media aangekondig word
• Die oorhandiging van die pryse sal in Johannesburg plaasvind in Nov/Des
• Die kleur van motor wat gewen word is onderhewig aan beskikbaarheid
Barbra Streisand ly aan hewige verhoogvrees, maar sy besweer dit met harde werk, fokus en onbeskaamde vermetelheid - om die Duitsjoodse uitdrukking te gebruik – chutzpah. In die biografie oor haar deur Donald Zec en Anthony Fowles, word daar nie doekies omgedraai nie. Sy is moeilik (selfs onmoontlik), maar sy is ook briljant. Geen wonder sy wou die rolprent Yentl maak nie – die storie van 'n Pools-Joodse meisie in die negentiende eeu in Pole wat die Torah wou bestudeer en haarself as 'n seun moes vermom om dit reg te kry.
Sondag 19 Augustus
Luister na musiek van drie vrouekomponiste, Josephine Lang, Clara Schuman en Pauline Viardot.
'n Verbruikerspesialis kyk na die jongste verbruikersneigings, en wat dit beteken. 'n Finansiële adviseur beklemtoon die noodsaaklikheid van lewensdekking vir jong ouers. En wat is die moets en moenies wanneer jy regsadvies wil inwin om dalk 'n bietjie daarop te kan spaar.
"My tweede naam is eklekties," sê Linda Ronstadt oor die gemak waarmee sy van een musiekgenre na die ander oorgaan. Sy noem die operadiva, Maria Callas, haar grootste inspirasie van alle tye. "Ek het meer van rockmusiek by Maria Callas geleer as by enigiemand anders."
Sondag 26 Augustus
'n Verbruikerspesialis kyk na die vyf grootste foute wat verbruikers maak, en ook die vyf belangrike dinge wat ons reg doen. 'n Skuldkenner praat oor roekelose geldleenpraktyke, en die vereistes wat die nasionale kredietreguleerder in April ingestel het vir mense wat onder skuldberading gaan. En 'n beleggingskonsultant verduidelik die voordele van e-filing.
Linda Ronstadt verklap in 2013 in 'n onderhoud met die tydskrif Vanity Fair dat sy aan haar sang kon agterkom wanneer Parkinson se siekte by haar moes ontwikkel het. "Ek het op my beste gesing toe Parkinsons begin posvat het, maar 'n baie geleidelike proses van aftakeling was alreeds aan die gang. Ek het begin sukkel met projeksie – selfs my praatstem is geaffekteer, maar ek het aangepas – gedink dit was seker maar deel van die oudwordproses. Toe ek begin sukkel om my tande te borsel, het ek vir die eerste keer 'n neuroloog gaan raadpleeg." Linda Ronstadt het in 2012 haar uittrede uit die musiekwêreld aangekondig.
Sondag 2 September
Luister na musiek van vier vrouekomponiste van Amerika, Swede en Noorweë.
Suzaan Steyn se gaste kyk onder meer na die spaargewoontes van sogenaamde "geheime miljoenêrs", en hoe om ontslae te raak van irriterende bemarkings-e-posse. 'n Verbruikerspesialis het ook spaarwenke vir die lente en komende somer.
Dolly Parton is 'n dogter uit 'n pioniersfamilie in Tennessee se diep platteland, brandarm, maar allesbehalwe agterlik. Dié agtergrond het van haar 'n sterk, lojale, beginselvaste en empatiese vrou en kunstenaar gemaak.
Sondag 9 September
'n Beleggingskonsultant praat oor buitelandse beleggings. 'n Skuldkenner waarsku teen skuld om jou alledaagse uitgawes soos kos, brandstof en skoolgeld te dek. Wanneer kuberplakkers jou domeinnaam kaap: hoekom dit skadelik is, en hoe jy jouself daarteen kan beskerm.
Dolly Parton se pioniersfamilie was brandarm, maar sy word groot met musiek. Haar ma sing en speel kitaar, en 'n oom van haar gee vir haar haar eerste winkelkitaar present toe sy agt jaar oud was. Soos menige van haar tydgenote, begin Dolly ook in die kerk sing. Sy sing maklik en sonder inspanning en begin vroeg-vroeg liedjies skryf. Twee van haar bekendstes is haar countrytreffer, Jolene, en I Will Always Love You wat die temalied was vir die rolprent The Bodyguard.
Sondag 16 September
Soveel as 70% van motors op die land se paaie is nie verseker nie, waarskynlik omdat verbruikers wil spaar. Dit kan 'n voertuigeienaar egter baie duur te staan kom. 'n Versekeraar praat hieroor en gee wenke oor hoe om op motorversekering te bespaar. 'n Verbruikerspesialis verduidelik ook waarom die inligting op etikette op kosprodukte en klere belangrik is, en hoekom jy dit moet lees voordat jy iets koop.
Nana Mouskouri is grootgemaak deur twee sensitiewe ouers, want toe sy op ses al buitengewone sangtalent openbaar, laat haar ouers haar van twaalfjarige ouderdom af sangles neem by die Atheense Konservatorium. Waarskynlik is haar ouers se positiewe invloed ook 'n groot bydraende faktor vir die sjarmante selfvertroue waarmee Nana haar sang- en lewensreis aanpak en bedryf. Sy word uiteindelik wêreldbekend en geliefd, maar sy bly lojaal aan haar Griekse nasionale identiteit. In 1959 met die eerste Griekse Sangfees, sing sy Word wakker my lief, deur die Griekse komponis, Manos Hadjidakis en die lied wen eerste prys. In 1961 sing sy dit weer op die Mediterreënse Sangfees in Barcelona. Die lied wen weer, en Nana teken 'n kontrak met Philips-Fontana wat in Parys gebaseer is.